În 1912, Constantin Mușat a început efectuarea serviciului militar, mai întâi la "Regimentul Matei Basarab No.35" din Cernavodă, de unde a fost mutat ulterior la "Compania 11" din Regimentul 1 Grăniceri, dislocată la Constanța. În timpul celui de-Al Doilea Război Balcanic din 1913, Compania 11 a făcut parte din „Detașamentul Mangalia” comandat de căpitanul Dumitru Ștefănescu, care avea misiunea de a asigura paza frontierei de sud a Dobrogei.